Banská Bystrica - Po tom, čo slovenská hádzanárska legionárka Katarína Dubajová pôsobiaca v nemeckom Oldenburgu pripustila, že by sa predčasne vrátila na Slovensko, tam sa nenašiel ani jeden klub, ktorý by v súvislosti so záujmom o jej služby nepovedal nie. Jednoducho, hráčka jej kvalít by zapadla do koncepcie trénera každého ligového či ,,whilového" trénera. O Dubajovú preto prejavil záujem aj banskobystrický klub ŠKP B. Bystrica, ktorý v súčanosnosti vedie I. ligy hádzanárok. Začiatkom týždňa s Dubajovou telefonicky hovoril prezident klubu Viktor Kovaľov a z rozhovoru vyplynulo, že jej ďalšie pôsobisko je otvorenou záležitosťou. ,,Rokovať s ňou budeme až po sezóne. Oldenburg je kandidát na vypadnutie, nebude sa jej chcieť ľahko vzdať. O tom čo bude ďalej, budeme s ňou hovoriť až neskôr," uviedol tréner Ivan Kovaľov. Ten by si hráčku jej kvalít vedel vo svojom tíme veľmi ľahko predstaviť, rovnako však aj jeho kolegovia. Veľký záujem o svoju bývalú hráčku prejavilo aj Duslo Šaľa.
Inak Banskobystričanky v Slovenskom pohári zdolali prvú z prekážok, keď v domácom turnaji v C-skupine zdolali dva druholigové celky - Vinohrady a Senicu. Obom dovedna nastrieľali 78 gólov a postúpili do ďalších bojov.
(šil)
Foto - Internet